Iohannes Blake
Iohannes (vulgo Yohan) Blake (natus 26 Decembris 1989 St. James in Iamaica) est atheta Iamaicanus, qui cursu brevi, nominatim 100 et 200 metrorum cursibus certat. In Olympiis Londiniensibus anno 2012 nomismata argentea et in 100 et 200 metrorum certaminibus vicit, cum compatrinus Usain Bolt aureis nomismatibus utriusque certaminis afficeretur. Iisdem in Olympiis Blake, Bolt, Michael Frater atque Nesta Carter nomisma aureum in cursu alterno 4 x 100 metrorum optimo tempore huiusce certaminis totius mundi (36,84 secundorum) vicerunt. Anno ante in certaminibus mundanis ludorum campestrium in Daegu Coreae medianae habitis Blake nomisma aureum ex certamine 100 metrorum reportavit; quod quidem sine dubio partim eo fiebat, quod Usain Bolt, quia praemature currere inceperit, repudiaretur.